Bob's Burgers

An Bob's Burgers (Winaray: Mga Burger ni Bob) in usa nga telebisyon sitcom nga animasyon nga ginhimo ni Loren Bouchard para han Fox Broadcasting Company. Ginsesentro ini nga serye han pamilya Belcher, an magurang nga hira Bob ngan Linda ngan an ira tutulo nga anak nga hira Tina, Gene, ngan Louise, na nananag-iya hin usa nga hamburgeran ngan may mga iba-iba nga hirimuon ngan lakat danay. Nahitabo an ini nga salida ni Bouchard pagkatapos niya paghimo an Home Movies. Bob's Burgers in usa nga produksyon nira Bento Box Entertainment ngan 20th Television.

Istorya 
Ginbibida han serye nga animasyon an pamilya Belcher nga hira Bob, iya asawa Linda, ngan ira mga anak Tina, Gene, ngan Louise. Nagtatag-iya an pamilya hin usa nga karaonan hin mga burger ha Abenida Ocean ha usa nga komunidad nga harapit ha dagat nga waray ginngaranan (gintatawag nga "Baybay ni Seymour" han mga manunurat han serye). Ginsusunod han mga kabanata an mga gin-agian han pamilya ha pagnenegosyo ha ira karaonan, pakikipaghuruharampang ha nakakaiba nga mga miyembro han ira komunidad, ngan pagnabigar it pagiging pamilya nga nantratrabaho ngan tag-iya hin negosyo.

Nakapwesto an Bob's Burgers ha usa nga berde nga edipisyo nga may duwa ka andana nga mayda usa ka apartamento ha ika-duha nga andana kun hain naukoy an pamilya Belcher. Nakabutnga an karaonan han duwa nga iba nga edipisiyo nga pannegosyo nga "Imo Punerarya ngan Krematoryo" an usa nga negosyo.Nakikit-an ha katikangan an usa liwat nga edipisyo mayda bag-o nga tindahan kada semana, kaurugan mga intrimis an ira mga ngaran.

Nagagamit danay an Bob's Burgers hin mga eksena na may kanta-kanta. Nagamit gihap an katapusan hin iba-iba nga kanta kada kabanata. Tikang han ika-duha nga season, nag-iiba gihap an animsayon nga gintutukar upod ha mga kredits/

Kabanata